חוק למתן שירותים חיוניים מרחוק (נגיף הקורונה החדש - הוראת שעה), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2844, עמ' 400, 2020-08-20T00:00:00+03:00
החוק מסמיך את הגורם הממונה- שר או גורם אחר הממונה על התקנת תקנות בנושא מסוים, וכן נושא משרה בכיר שאחד מאלה האציל לו את סמכותו,  לקבוע כי בתקופת תוקפה של הכרזה על מצב חירום בשל התפרצות נגיף הקורונה, שירות חיוני שנועד להבטיח את בטחונו התעסוקתי, הכלכלי או הסוציאלי של אדם, הניתן בידי גוף ציבורי, שהדין הקיים אינו מאפשר במידה מספקת את מתן השירות מרחוק – יינתן כשירות מרחוק בנוסף לשירות בדרך הקבועה. 
עוד מעגן החוק, בהוראת שעה, את ההסדר שנקבע בתקנות שעות חירום ביחס להסכמת הלקוח לחוזה כרטיסי חיוב בחתימתו. במקביל, מתקן החוק את חוק הוצאה לפועל, התשכ"ז-1967 ומסייג את ההגבלות הקבועות בו על כל כרטיסי החיוב המיידיים. ההסדר יחול רטרואקטיבית. 
הוספת גופים ציבוריים נוספים לתחולת החוק תחול באמצעות שינוי התוספת ובאישור ועדת המדע של הכנסת. חוק זה יעמוד בתוקפו עד תום תקופת תוקפו של חוק סמכויות מיוחדות בשל נגיף הקורונה.